Frano Parać (Split, 11. svibnja 1948.), hrvatski skladatelj, glazbeni pedagog i akademik, sin poznatoga splitskoga skladatelja i zborovođe Ive Paraća.

Životopis 
Kao skladatelj i glazbenik Frano Parać se na zagrebačkoj glazbenoj sceni pojavio oko 1965. godine, najprije u rock sastavu O’Hara (1965.-1967.), a zatim i u Zlatnim akordima (1968.-1969.). Za oba je sastava aranžirao i pisao autorske skladbe primjerene glasovima njihovih vokalnih solistica Marcele Munger i Josipe Lisac. 

Položivši prijemni ispit na Muzičkoj akademiji u Zagrebu, odustaje od karijere rock-glazbenika i posvećuje se studiju ozbiljne glazbe: 1972. diplomirao je teoriju glazbe, a tri godine kasnije i kompoziciju u klasi prof. Stanka Horvata. 1977. i 1978. usavršavao se kod Marina Zuccheria u milanskom Studio di fonologia musicale della RAI, upoznavajući novosti u suvremenoj elektroničkoj glazbi.

U razdoblju od 1972. do 1978. bio je nastavnik u Glazbenoj školi Blagoja Berse u Zagrebu. Od 1978. predaje na zagrebačkoj Muzičkoj akademiji, gdje 1992. biva promoviran u zvanje redovitog profesora. 1995. na Muzičkoj akademiji osniva Elektronički studio, a u dva je mandata obnašao i dužnost dekana.

Član je Hrvatskog društva skladatelja, Hrvatske akademije znanosti i umjetnosti i Nacionalnoga vijeća za visoku naobrazbu. Osim u Hrvatskoj, skladbe su mu izvođene i u inozemstvu, primjerice u Italiji, Španjolskoj, Velikoj Britaniji, SAD-u i Australiji.

Popis djela

Popularna (rock) glazba 
Halo taxi • Lopov  • Voljeti, to je radost • To je naša ljubav / Objavljeno na ploči Zlatni akordi, Jugoton - EPY 4023, 1968.
Sunce sja za nas –  Josipa Lisac & Zlatni akordi / Objavljeno na ploči PGP RTB – EP 50 941, 1968. 
Modro More • Sve sam pokušala da te zavolim / Objavljeno na ploči Alenka Pinterič (& Zlatni akordi), Jugoton – SY 1459, 1969.
Živim samo za tebe  • Prijatelji / Objavljeno na ploči Josipa Lisac & Zlatni akordi, Jugoton – SY 1364, 1969.

Ozbiljna glazba 
Chacconna za gudače (1971.)	
Improvisé za 12 gudača (1972.)
Oboe sommerso za mezzosopran, obou i komorni ansambl – stihovi: Salvatore Quasimodo (1973.)	
Thèmes za glasovir (1973.)	
Ed è subito sera za tri grupe pjevača i simfonijski orkestar – stihovi: Salvatore Quasimodo (1974.)
Brass music za 10 limenih puhača (1974.)	
Concerto grosso za pop-grupu i dva orkestra (1975.)	
Metamorphoses za bariton i komorni ansambl (1977.)
Kompozicija za dva zbora a cappella (1977.)	
Contro-a-bas za kontrabas i elektroniku (1978.)
Collegium vocale za šest pjevača a cappella (1979.)	
Solo za trubu i elektroniku (1979.)
Muzika za gudače (1980.)	
Gudački trio (1980.)	
Sarabanda za simfonijski orkestar (1982.)	
Muzika za gudače i čembalo (1983.)
Olimpijski plamen za simfonijski orkestar (1984.)	
Carmina Krležiana, put u 14 slika - tekst: Miroslav Krleža (1985.)	
Muzika za orkestar (1985.)	
Scherzo za puhački kvintet (1985.)	
Koncert za violinu i gudače (1986.)
Pastorala za orgulje i glas (1987.)
Suita iz baleta Carmina Krležiana za mješoviti zbor i orkestar (1988.)	
Pastorala za orgulje (1989.)
Gudački kvartet (1990.)
Ples barunice za glasovir (stavak iz baleta Carmina Krležiana, 1990.)				
Kvartet za klarinet, violinu, violončelo i glasovir (1991.)	
Serenada za gudače (1991.)	
Gitarski trio (1992.)	
Sonata za violinu i glasovir (1992.)	
Simfonija za veliki simfonijski orkestar (1992./1993.)	
Sonata za violončelo i glasovir (1993.)	
Missa Maruliana za sopran, bariton, mješoviti zbor i orkestar (1993.)	
Dona nobis pacem za mješoviti zbor a cappella (1993.)	
Gloria za mješoviti zbor, bariton i orkestar (1994.)			
Pacem za mješoviti zbor i gudače (1994.)	
Koncert za rog i orkestar (1996.)	
Muzika za gitaru (1996.)
Varijacije za orgulje (1997.)
Staroj gimnaziji za djevojački zbor – stihovi: Dragutin Domjanić (1998.)
Muzika za violinu i orgulje (preradba prva dva stavka Koncerta za violinu i gudače, 2000.)	
Judita, opera. Libreto prema istoimenom epu Marka Marulića sastavili Frano Parać i Tonko Maroević (2000.)	
Koncert za violinu, violu i gudače (2008.)	
Diptih za tri gitare (2009.)
Memorie za glas i komorni ansambl – stihovi: Ivo Parać (2011.)

Scenska glazba 
Zvonimir Majdak / red. Vjekoslav Vidošević: Stari dečki, Kazališni klub HNK Zagreb (1977/78.)
Vojislav Kuzmanović / red. Marijan Fruk: Godina noževa, Kazališni klub HNK Zagreb (1977/78.)
Ephraim Kishon / red. Zdenko Blažević: Bila je to ševa!, Zagrebačko kazalište mladih (1978/79.)
Radovan Ivšić / red. Vlado Habunek: Kralj Gordogan, Teatar &TD Zagreb (1979.) 
Miroslav Krleža / red. Marin Carić: Golgota, HNK Split (1982.)
Ranko Marinković / red. Marin Carić: Pustinja, Drama HNK Zagreb (1982.)
August Strindberg / red. Želimir Mesarić: Otac, HNK Split (1984.)
Ranko Marinković / red. Marin Carić: Albatros, HNK Split, Splitsko ljeto (1984.)
Zlatko Krilić / red. Davor Miladinov: Uskočka kapa, Zagrebačko kazalište lutaka (1985.)
Milan Grgić / red. Marin Carić: Sveti Roko na brdu, Hrvatska kazališna kuća Zadar (1993.)
Luko Paljetak / red. Zlatko Bourek: Povratak vojaka, Kazališna družina David, Zagrebačko kazalište mladih (1996.)

Redakcije 
Josip Štolcer Slavenski: Sabrana djela, sv. 8. Gudački kvartet br. 2 (Lirski), Zagreb: DSH/UKS, 1984.

Nagrade i priznanja 
1975. Nagrada Sedam sekretara SKOJ-a za skladbu Ed è subito sera. 
1979. Vjesnikova Nagrada Josip Štolcer Slavenski za skladbu Collegium vocale. 
1993. Nagrada HAZU za skladbu Missa Maruliana. 
1994. Nagrada Međugorje za skladbu Pacem.
1994. Diskografska nagrada Porin za skladbu Sarabanda.
1997. Diskografska nagrada Porin za Gudački kvartet.
2000. Nagrada Judita za operu Judita.
2000. Nagrada Peristil za operu Judita.
2000. Nagrada HAZU za operu Judita.
2000. Nagrada Vladimir Nazor za operu Judita.
2001. Nagrada Boris Papandopulo Hrvatskog društva skladatelja za operu Judita.
2001. Vjesnikova Nagrada Josip Štolcer Slavenski za operu Judita.
2001. Nagrada hrvatskog glumišta za operu Judita.
Odlikovanje Reda Danice hrvatske s likom Marka Marulića.

Bilješke 
 Skladano za XIV. Zimske olimpijske igre u Sarajevu.
 Skladano povodom proslave svečane obljetnice Klasične gimnazije u Zagrebu.

Izvori i vanjske poveznice 
Hrvatsko društvo skladatelja: Frano Parać (životopis)
HNK Split: Frano Parać (životopis)
HAZU: Frano Parać (životopis)
Ministarstvo znanosti, obrazovanja i sporta: Frano Parać (životopis) 
Discogs: Frano Parać (diskografija)

Hrvatski kompozitori
Hrvatski glazbenici
Akademici HAZU
Biografije, Split
Biografije, Zagreb
Biografije, Hrvatska